नई दिल्‍ली: बिग बॉस-11 में अर्शी खान का सफर खत्म हो गया है. शनिवार को वह घर से बाहर हो गई हैं. उन्हें घर में सबसे कम वोट मिले थे और इस वजह से उन्हें घर से बाहर कर दिया गया. हालांकि ये अर्शी खान के फैन्स के लिए बड़ा झटका होगा क्योंकि वे अच्छा खेल रही थीं. लेकिन पिछले कुछ दिनों से वे थोड़ी नेगेटिव हो गई थीं. शायद इस वजह से दर्शकों में उनका चार्म कम हो गया था और आज वीकेंड का वार में वे घर से बाहर हो गईं. हालांकि लव त्यागी और पुनीश शर्मा जैसे सदस्यों के घर में रह जाने से कई तरह के सवाल भी पैदा होते हैं क्योंकि वे दोनों कुछ नहीं कर रहे हैं फिर भी उन्हें वोट कैसे मिल रहे हैं जबकि अर्शी खान अच्छा खेलते हुए भी घर से बाहर हो गईं.